ฟาโรห์โฮเทปอิบเร

โฮเทปอิบเร เกเมา ซีฮาร์เนดจ์เฮรีเทฟ (หรือ เซโฮเทปอิบเรที่ 1 หรือ เซโฮเทปอิบเรที่ 2 ขึ้นอยู่กับนักวิชาการ) เป็นฟาโรห์แห่งอียิปต์โบราณจากราชวงศ์ที่สิบสามในสมัยช่วงระหว่างกลางที่สอง

 พระราชวงศ์ 
พระนามเต็ม "เกเมา ซิฮาร์เนดจ์เฮริเตฟ" มีความหมายว่า "พระราชโอรสแห่งเกเมา, ฮอรัส ผู้ซึ่งทรงถือครองพระราชอำนาจของพระองค์" และมีความเป็นไปได้ว่า พระองค์น่าจะเป็นพระราชโอรสของผู้ปกครองก่อนหน้าพระองค์นามว่า อเมนิ เกเมา และเป็นพระราชนัดดาของฟาโรห์อเมนเอมฮัตที่ 5 และรีฮอล์ตได้เสนอความเห็นเพิ่มเติมว่า พระราชบัลลังก์ของพระองค์ในภายหลังได้ตกแก่ฟาโรห์พระนามว่า อิยูฟนิ ซึ่งอาจจะเป็นพระเชษฐาธิราชหรือพระราชปิตุลาของพระองค์ หลังจากรัชสมัยที่มีระยะเวลาอันสั้นของฟาโรห์อิยูฟนิ พระราชบัลลังก์ก็ตกเป็นของพระราชนัดดาอีกพระองค์หนึ่งของฟาโรห์อเมนเอมฮัตที่ 5 พระนามว่า อเมนิ อันเตฟ อเมนเอมฮัตที่ 6See Ryholt (1997), pp. 73, 208, 214-215 and 284

 หลักฐานรับรอง 
มีการค้นพบรูปสลักที่อุทิศให้แด่เทพพทาห์และปรากฏพระนามว่าในเมืองกันฏิร แต่ไม่ทราบตำแหน่งต้นกำเนิด วิหารและบล็อกหินจากอัล-อะเฏาเลาะที่ปรากฏพระนามของพระองค์ ขณะนี้อยู่ในพิพิธภัณฑ์ไคโร (Temp 25.4.22.3)See Ryholt (1997), p. 338, File 13/6 และพระองค์ยังเป็นที่ทราบจากกระบองที่ใช้ในพิธีซึ่งพบใน "หลุมฝังพระศพของเจ้าแห่งแพะ" ในเมืองเอบลา ทางเหนือของประเทศซีเรียในปัจจุบันRyholt, K. "Hotepibre - A Supposed Asiatic King in Egypt with Relations to Ebla", Bulletin of the American Schools of Oriental Research 311, 1998, pp. 1–6. กระบองดังกล่าวเป็นของขวัญจากฟาโรห์โฮเทปอิบเรให้แก่กษัตริย์แห่งเอบลาพระนามว่า อิมเมยา ผู้ซึ่งอยู่ในช่วงสมัยเดียวกันกับพระองค์ บางครั้งฟาโรห์โฮเทปอิบเรได้รับการยืนยันว่าเป็นผู้โปรดให้สร้างพระราชวังที่เพิ่งค้นพบใหม่ในเมืองเทล เอ็ด-ดับอ์ (หรือ เมืองอวาริสในสมัยโบราณ), pp. 397-398.

 การสันนิษฐาน 
คิม รีฮอล์ต และดาร์เรล เบเกอร์ นักไอยคุปต์วิทยาได้ระบุว่า พระองค์เป็นฟาโรห์พระองค์ที่หกของราชวงศ์ ซึ่งทรงครองราชย์เป็นระยะเวลาตั้งแต่หนึ่งถึงห้าปี (หรือ อาจจะสามปี) ระหว่าง 1791 - 1788 ปีก่อนคริสตกาลDarrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 120-121K.S.B. Ryholt, The Political Situation in Egypt during the Second Intermediate Period, c.1800-1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997 หรือ เยอร์เกน ฟอน เบ็คเคอราท และเดทเลฟ ฟรานเคอ ได้เสนอความเห็นว่า พระองค์เป็นฟาโรห์พระองค์ที่เก้าแห่งราชวงศ์ที่สิบสามJürgen von Beckerath: Untersuchungen zur politischen Geschichte der zweiten Zwischenzeit in Ägypten, Glückstadt 1964, p. 39–40, 231–32 (XIII 8)Jürgen von Beckerath: Chronologie des pharaonischen Ägyptens, Münchner Ägyptologische Studien 46, Mainz am Rhein (1997)

 อ้างอิง 

หมวดหมู่:ฟาโรห์ยุคราชวงศ์ที่สิบสาม